Коста-Рика университеті

Коста-Рика университеті (исп. Universidad de Costa Rica) — мемлекеттік университет, Коста-Рикадағы көне әрі ең беделді оқу орны және Орталық Американың маңызды зерттеу орталығы.

Коста-Рика университеті тұрақты түрде әлемнің таңдаулы 500 университетінің тізіміне және Латын Америкасы университеттерінің бірінші жиырмалығына кіреді.

 Тарихы 
Коста-Рикадағы алғашқы Киелі Фома университеті католик шіркеуінің қамқорлығымен 1843 жылы құрылған. Ол антиклерикальдық президент Рамон Бернардо Сото Альфароның басшылығымен 1888 жылы қоғамдық білім беруді жаңғырту кампаниясының шеңбері аясында жабылған. Заң мектебі, агрономия, өнер , және фармация тәуелсіз мектептер ретінде жұмысын жалғастырды. 1940 жылы мемлекет басшысы  Анхель дель Сокорро Кальдерон Гуардиа билік еткен тұсында бұл мектептер қайтадан бірікті, бірақ 1972 жылға дейінгі жалғыс ВУЗ - Коста-Рика университеті атанды.

 Құрылымы 
Бүгінгі күні университеттің құрамында алты негізгі бағыттағы (факульет) колледждер мен мектептер бар:
 Жаратылыстану ғылымдары факультеті
 Биология 
 Химия 
 Геология 
 Математика 
 Физика 
 Инженерлік факультет
 Аграрлық инжиниринг
 Сәулет өнері
 Химиялық инжиниринг
 Азаматтық инжиниринг
 Ақпараттық технологиялар
 Электроинжиниринг
 Индустриялық инжиниринг
 Механика
 Геодезия
   Медицина факультеті
 Стоматология
 Хирургия
 Микробиология
 Мейірбике ісі
 Диетология
 Фармацевтика
 Қоғамдық санитария
 Медициналық технологиялар

 Қоғамдық ғылымдар факультеті
 Антропология және  әлеуметтану
 Экономика 
 Ағарту
 География
 Тарих
 Құқық
 Медиа
 Политология 
 Бизнес
 Психология 
 Мемлекеттік басқару
 Қоғамдық жұмыс
 Статистика

  Аграрлық факультет
 Аграрлық экономика 
 Зоотехника 
 Агрономия 
 Азық-түлік

 Өнер және  әдебиет факультеті
 Лингвистика, әдебиет және филология
 Қазіргі тілдер 
 Сурет, скульптура, жобалау және өнер тарихы
 Драматургия
  Философия
 Музыка
Сондай-ақ, университетте 26 ғылыми-зерттеу орталықтары мен институттары, үш ғылыми-зерттеу станциялары, ботаникалық бақ, планетарий, радио, газет және теледидар станциясы жұмыс істейді.

 Кампустары 
Негізгі «Rodrigo Facio» кампусы елордалық San Pedro de Montes de Oca қала маңында орналасқан және шамамен 100 га қамтиды. Аймақтық кампустар Коста-Риканың өзге қалаларында орналсқан:
 Батыс — Сан-Рамон
 Атланттық — Турриальба
 Гуанакасте — Либерия
 Лимон — Лимон
 Тынық мұхиттық — Пунтаренас
 Гольфито — Гольфито

 Танымал түлектері 
 Трехос Фернандес, Хосе Хоакин — 1966-1970 жж. Коста-Риканың президенті
 Одубер Кирос, Даниэль — 1974-1978 жж. Коста-Риканың президенті
 Карасо Одио, Родриго — 1978-1982 жж. Коста-Риканың президенті
 Ариас Санчес, Оскар — 1986-1990 жж. және 2006-2010 жж. Коста-Риканың президенті, 1987 жылғы Нобель сыйлығының лауреаты
 Чинчилья Миранда, Лаура — 2010 жылдан бастап Коста-Риканың президенті.

 Дереккөздер 

 Сілтемелер 
 Коста-Рика университетінің ресми сайты
Санат:Алфавит бойынша университеттер